རྙིང་མ་པ་ནི་བོད་དུ་དར་བའི་སངས་རྒྱས་ཆོས་ལུགས་ཐོག་མར་དར་སྐབས་ནས་ཕྱིས་ཀྱི་ལོ་ཙཱ་བ་རིན་ཆེན་བཟང་པོ་ཡན་ཆོད་དུ་བསྒྱུར་བའི་གསང་སྔགས་ཀྱི་གཞུང་ལུགས་རྣམས་ཉམས་ལེན་དང་དེའི་རྗེས་སུ་འབྲངས་མཁན་གྱི་མིང་ཡིན།རྙིང་མ་གསར་མ་ཞེས་པའི་དབྱེ་བ་དེ་གཙོ་བོ་སྔགས་ཀྱི་ཆོས་བསྒྱུར་སྔ་ཕྱིའི་སྟེང་ནས་འཇོག་གིན་ཡོད།གསང་སྔགས་རྙིང་མ་པས་ཐེག་པ་རིམ་དགུ་ཞེས་པའི་ནང་དུ་སངས་རྒྱས་ཀྱི་ཆོས་ཚང་མ་བསྡུས་ནས་བཤད་སྲོལ་ཡོད་ཀྱང་གསར་མ་བར་བཤད་སྲོལ་དེ་མེད།རྙིང་མ་པའི་ལུགས་ལ་གྲྭ་བ་ལ་རབ་བྱུང་བ་སྟེ་ཁྱིམ་སྤངས་པ་དང་སྔགས་པ་ཞེས་ཁྱིམ་ན་གནས་པའི་ཆོས་བྱེད་དགེ་འདུན་གྱི་སྡེ་སྟེ་རིགས་གཉིས་ཡོད།ས་ཁུལ་གྱི་ཆ་ནས་བོད་ཀྱི་ས་ཁུལ་ཁམས་དང་མགོ་ལོག་སོགས་ཀྱི་ཡུལ་དུ་དར་རྒྱས་ཆེ།མཚོ་སྔོན་ཁུལ་དུ་སྔགས་པའི་སྡེ་དར་ཁྱབ་ཆེ།ཁམས་ཉག་རོང་དང་།གོ་འཇོ།བྲག་འགོགསེར་རྟ།དེང་སྐབས་སྔ་འགྱུར་བསྟན་པའི་བདག་ཉིད་ཆེན་མོ་མཁན་པོ་འཇིགས་མེད་ཕུན་ཚོགས་ཀྱིས་བཞེངས་ཤིང་བསྐྱངས་པའི་གསེར་རྟ་བླ་རུང་ནང་བསྟན་སློབ་གླིང་ནས་སློབ་ཐོན་གནང་བའི་མཁན་པོ་དག་གིས་བོད་ཕྱི་ནང་གཉིས་སུ་རྙིང་མ་བར་གཙོ་ཁྲིད་གནང་བཞིན་པར་མ་ཟད།མཁན་པོ་ཚུལ་ཁྲིམས་བློ་གྲོས་དང་མཁན་པོ་བསོད་དར་རྒྱས་ནི་ཚབ་མཚོན་གྱི་མི་སྣ་ཆགས་ཡོད།